open-index/open-wikipedia-markdown huggingface dataset:
Ομοσπονδιακή κυβέρνηση της Βραζιλίας

Η **ομοσπονδιακή κυβέρνηση της Βραζιλίας** (πορτογαλικά: *Governo Federal*), γνωστή νόμιμα ως *União* (Ένωση), είναι η κύρια εθνική κυβέρνηση της Ομοσπονδιακής Δημοκρατίας της Βραζιλίας που συστάθηκε με βάση το Ομοσπονδιακό Σύνταγμα για τον καταμερισμό της κυριαρχίας επί του εθνικού εδάφους, σε συνδιασμό με τις υπόλοιπες ομοσπονδιακές οντότητες οι οποίες είναι οι πολιτείες, το ομοσπονδιακό διαμέρισμα και οι δήμοι.

Η έδρα της ομοσπονδιακής κυβέρνησης βρίσκεται στην Μπραζίλια. Αυτό έχει οδηγήσει στο να χρησιμοποιείται ο όρος *Μπραζίλια* ως μετωνυμία για την ομοσπονδιακή κυβέρνηση της Βραζιλίας.

## Κατανομή των αρμοδιοτήτων
Η Βραζιλία είναι μια ομοσπονδιακή προεδρική συνταγματική δημοκρατία, στη βάση της αντιπροσωπευτικής δημοκρατίας. Η ομοσπονδιακή κυβέρνηση έχει τρεις ανεξάρτητους κλάδους: τον εκτελεστικό, το νομοθετικό και το δικαστικό.

Το Ομοσπονδιακό Σύνταγμα είναι ο υπέρτατος νόμος της Βραζιλίας. Είναι το θεμέλιο και η πηγή της νομικής αρχής στην οποία στηρίζεται η ύπαρξη της Βραζιλίας και της ομοσπονδιακής κυβέρνησης. Παρέχει το πλαίσιο για την οργάνωση της κυβέρνησης της Βραζιλίας και για τη σχέση της ομοσπονδιακής κυβέρνησης προς τις πολιτείες, για τους πολίτες, καθώς και σε όλους τους ανθρώπους εντός της Βραζιλίας.

Η εκτελεστική εξουσία ασκείται από τον εκτελεστικό κλάδο, με επικεφαλής τον Πρόεδρο σε συνεργασία με το Υπουργικό Συμβούλιο. Ο Πρόεδρος είναι ο αρχηγός του κράτους και ο επικεφαλής της κυβέρνησης. Η νομοθετική εξουσία ασκείται από το Εθνικό Συνέδριο, ένα νομοθετικό σώμα δύο θαλάμων που περιλαμβάνει την Ομοσπονδιακή Γερουσία και τη Βουλή των Αντιπροσώπων. Η δικαστική εξουσία ασκείται από το δικαστικό σώμα, που αποτελείται από το Ομοσπονδιακό Δικαστήριο της Επικρατείας, το Ανώτατο Δικαστήριο και άλλα δικαστήρια, το Εθνικό Συμβούλιο Δικαιοσύνης και τα περιφερειακά ομοσπονδιακά δικαστήρια.

## Λογότυπο
Το λογότυπο της κυβέρνησης όπως έχει εξελιχθεί με το πέρασμα του χρόνου.


 Brazilian Government's logo (Fernando Henrique Cardoso).svg|1999–2002
 Brazilian government logo (2003-2010).svg|2003–2011
 Brazilian Government's logo (Dilma Rousseff).svg|2011–2016
 Governo-federal-logo-novo-temer-grande.png|2016–σήμερα


## Παραπομπές


## Εξωτερικοί σύνδεσμοι

* 

Κατηγορία:Πολιτική της Βραζιλίας
Αυτοκινητόδρομος 242 (Ελλάδα)

Ο **Αυτοκινητόδρομος 242 (Α242)** είναι κάθετος άξονας του Αυτοκινητοδρόμου 24. Ξεκινάει από τον κόμβο με τον Αυτοκινητόδρομο 24 στην Νέα Ραιδεστό και καταλήγει στο Αεροδρόμιο Μακεδονία. Έχει μήκος 3 χιλιόμετρα και έχει 2 λωρίδες ανά κατεύθυνση με εξαίρεση ένα τμήμα ενός χιλιομέτρου όπου έχει η κατεύθυνση προς το Αεροδρόμιο 3 λωρίδες. Πάντως ο άξονας στο μεγαλύτερο μέρος του δεν είναι αυτοκινητόδρομος.

## Κατάλογος Κόμβων

## Παραπομπές


## Πηγές
*Χάρτης: Α242 Google Maps

Κατηγορία:Αυτοκινητόδρομοι της Ελλάδας
Πέππας

Το ελληνικό επίθετο **Πέππας** μπορεί να αναφέρεται σε κάποιο από τα παρακάτω πρόσωπα:

*Θανάσης Πέππας, καλαθοσφαιριστής
*Νικόλαος Πέππας (γενν. 1948), χημικός και βιοϊατρικός μηχανικός
*Χρήστος Πέππας (1899–19??), ποδοσφαιριστής
Μπογδάνος

Το ελληνικό επίθετο **Μπογδάνος** μπορεί να αναφέρεται σε κάποιο από τα παρακάτω πρόσωπα:

*Βασίλειος Μπόγδανος, μαραθωνοδρόμος
*Δημήτρης Μπόγδανος (γενν. 1975), καλαθοσφαιριστής
*Ιωάννης Ε. Μπόγδανος (?–1895), πολιτικός
*Κωνσταντίνος Μπογδάνος (γενν. 1979), δημοσιογράφος και παρουσιαστής
*Ματθαίος Μπογδάνος, συνταγματάρχης
Ευρωπαϊκή Οδός 74

**Ευρωπαϊκή οδός Ε&nbsp;74** είναι μια σειρά από δρόμους στη Γαλλία και την Ιταλία, μέρος του Διεθνούς Ευρωπαϊκού οδικού δικτύου, από τη Νίκαια, Γαλλία μέχρι Αλεσσάντρια, Ιταλία.

Στο σημείο της αφετηρίας της Νίκαιας, η E74 συνδέεται με την Ευρωπαϊκή οδό E&#x20;80, κατευθύνεται νοτιοανατολικά, διασχίζοντας τα ιταλικά σύνορα, στο Πεδεμόντιο, περνώντας μέσα από το Cuneo, Asti, φτάνοντας τελικά στην Αλεσσάντρια. Σε εκείνο το σημείο συνδέεται με την Ευρωπαϊκή Οδό E 25 και Ευρωπαϊκή Οδό E 70. Το συνολικό του μήκος του άξονα είναι 246 χιλίομετρα.

74
74
Βαγγέλης Τόγιας

Ο **Βαγγέλης Τόγιας** (Χαλκίδα, 23 Μαρτίου 1972) είναι Έλληνας πρώην ποδοσφαιριστής που αγωνιζόταν ως αμυντικός και νυν προπονητής.

## Καριέρα
### Ποδοσφαιρική καριέρα
Γεννήθηκε στην Χαλκίδα το 1972 και το 1982 κάνει τα πρώτα του βήματα στο ποδόσφαιρο, στις ακαδημίες του Α.Ο. Χαλκίδας. Το 1988, σε ηλικία 16 χρονών, κάνει ντεπούτο στη Γ΄ Εθνική, με τη φανέλα της πρώτης ομάδας του Α.Ο. Χαλκίδας. Με τα χρώματα των *νερατζούρρι* συνέχισε να αγωνίζεται μέχρι το 1993, οπότε και μεταγράφεται στον Αχαρναϊκό. Με τη φανέλα του Αχαρναϊκού αγωνίστηκε δύο χρονιές, επίσης στη Γ΄ Εθνική. 

Το 1995 μεταγράφεται στην Προοδευτική. Με την Προοδευτική, αγωνίστηκε αρχικά δύο σεζόν στη Β΄ Εθνική, όταν τη δεύτερη προβιβάστηκε στην Α΄ Εθνική, στην οποία έκανε ντεμπούτο το 1997. 

Στη συνέχεια, τον Ιανουάριο του 1998 μεταγράφηκε στον Πανηλειακό, με την φανέλα του οποίου αγωνίστηκε δύο χρόνια, επίσης στην Α΄ Εθνική. Στις αρχές Φεβρουαρίου του 2000, με τη λήξη της μεταγραφικής περιόδου του Ιανουαρίου και στα μέσα πλέον της σεζόν 1999-00, επέστρεψε στην Προοδευτική, όπου και ολοκλήρωσε τη σεζόν. 

Ακολούθως, το καλοκαίρι του 2000 μεταγράφηκε στον Ακράτητο, ενώ στη συνέχεια αγωνίστηκε στη Χαλκηδόνα. Τον Ιανουάριο του 2004, στα μισά της σεζόν 2003-04 μεταγράφηκε ξανά στην Προοδευτική και το 2005 μετακινείται στη Λαμία για τον Α.Σ. Λαμία, με τη φανέλα της οποίας αγωνίστηκε ένα χρόνο στη Γ΄ Εθνική.

Το 2006 επιστρέφει στην Εύβοια για την Α.Ε. Χαλκίδας. Με τη φανέλα της Α.Ε. Χαλκίδας, κατέκτησε αρχικά το πρωτάθλημα της Α1 ΕΠΣ Ευβοίας, όμως, στις αρχές της επόμενης χρονιάς, τραυματίζεται σοβαρά στο πόδι και αναγκάζεται να αποσυρθεί από την αγωνιστική δράση, δίνοντας τέλος ουσιαστικά στην καριέρα του.

### Προπονητική καριέρα
Έπειτα την αποχώρησή του από την ενεργό δράση ως ποδοσφαιριστής, ασχολήθηκε με την προπονητική εργαζόμενος σε διάφορες τοπικές ομάδες. 
Αρχικά ανέλαβε την Ένωση Διρφύων και στη συνέχεια κατά σειρά τους Α.Ο. Νέας Αρτάκης και Α.Π.Κ.Ο. Δροσιάς, και κατόπιν τις Μικτές Ομάδες της ΕΠΣ Ευβοίας για δύο χρόνια. Στη συνέχεια, το 2013 ανέλαβε τον Α.Ο. Αυλωναρίου, στον οποίο εργάστηκε δύο σεζόν. Το 2015 ανέλαβε τον Α.Ο. Μακρυκάπας και το 2017 ανέλαβε την τεχνική ηγεσία του Αρματηλάτη Άρματος, στα πρωταθλήματα της ΕΠΣ Βοιωτίας. Το 2019 ανέλαβε τον Ευβοϊκό Αγίου Νικολάου.

## Παραπομπές


## Πηγές

*Αφιέρωμα του eviagoal.blogspot.gr στον Βαγγέλη Τόγια
*Προφίλ Βαγγέλη Τόγια στο angelfire.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Α.Ο. Χαλκίδας
Κατηγορία:Ποδοσφαιριστές Προοδευτικής
Η Εκκλησία στην Ωβέρ

**Η Εκκλησία στην Ωβέρ** είναι ελαιογραφία που δημιουργήθηκε από τον Ολλανδό μετα-ιμπρεσιονιστή καλλιτέχνη Βίνσεντ βαν Γκογκ τον Ιούνιο του 1890 που τώρα βρίσκεται στο Μουσείο του Ορσαί στο Παρίσι, στη Γαλλία.

Η πραγματική εκκλησία βρίσκεται στην Πλατεία *Place de l'Eglise*, στο Ωβέρ-συρ-Ουάζ, στη Γαλλία, 27 χλμ βορειοδυτικά του Παρισιού.

## Ιστορία

"Η Εκκλησία στην Ωβέρ"- μαζί με άλλους πίνακες, όπως το "Δημαρχείο στην Ωβέρ" και αρκετά σχέδια με μικρά σπίτια με αχυρένιες σκεπές - θυμίζουν σκηνές από την περίοδό του στην Νουένεν . Σχετική νοσταλγία για το βορρά ήταν ήδη εμφανής στην τελευταία εβδομάδα του στο Σεν Ρεμί ντε Προβάνς: σε μια επιστολή που έγραψε μια-δυο εβδομάδες πριν από την αναχώρησή του, αναφέρει: «Ενώ ήμουν άρρωστος μπόρεσα ωστόσο να κάνω μερικούς μικρούς πίνακες από μνήμης τους οποίους θα δεις αργότερα στις μνήμες του Βορρά».

Ειδικά αναφέρεται σε παρόμοια δουλειά του πίσω στην Νουένεν στην περιγραφή του σε αυτόν τον πίνακα, σε γράμμα του προς την αδελφή του Γουιλχελμίνα στις 5 Ιουνίου του 1890:

Το "απλό βαθύ μπλε" χρησιμοποιείται ακόμα στο *[[Πορτρέτο της Αντελίν Ραβού]]*, ζωγραφισμένο την ίδια σύντομη περίοδο με την Οβέρ σουρ Ουάζ.

Το πρώτο πλάνο στο έργο "Η Εκκλησία στην Ωβέρ" λαμπυρίζει από τον ήλιο, αλλά η ίδια η εκκλησία παραμένει στη σκιά της και «ούτε αντικατοπτρίζει, ούτε απορρέει καμία δική της φωτεινότητα». Αργότερα ο Βαν Γκογκ απέρριψε την ευαγγελική καριέρα που ήλπιζε να συνεχίσει στο *Borinage* στο Βέλγιο, γράφοντας στον αδελφό του Τεό από το *Cuesmes* τον Ιούλιο του 1880 παραθέτοντας μια εικόνα του Σαίξπηρ από τον *Henry IV, Μέρος 1* για το σκοτεινό κενό μέσα σε μια εκκλησία που συμβολίζει το "άδειο και μη φωτισμένο κήρυγμα" «ο Θεός τους είναι σαν τον Θεό του μεθυσμένου Φάλσταφ του Σαίξπηρ, "το εσωτερικό της εκκλησίας"».

Το μοτίβο με τις αποκλίνουσες πορείες εμφανίζεται επίσης στον πίνακά του Σιταροχώραφο με Κοράκια.

## Σημειώσεις και παραπομπές


## Εξωτερικοί σύνδεσμοι

Κατηγορία:Έργα ζωγραφικής του Βίνσεντ βαν Γκογκ
Petrobras

Η **Petrobras** (πορτογαλικά ) είναι ημιδημόσια πολυεθνική εταιρεία της Βραζιλίας, ενταγμένη στη βιομηχανία πετρελαίου. Εδρεύει στο Ρίο ντε Τζανέιρο. Η εταιρεία κατετάγη 58η στη λίστα του Fortune Global 500 για το 2016.

Η Κυβέρνηση της Βραζιλίας κατέχει το 54% των κοινών μετοχών της Petrobras, με δικαίωμα ψήφου, ενώ η Banco Nacional de Desenvolvimento Econômico e Social (BNDES) και το Fundo Soberano do Brasil (FSB) ελέγχουν η κάθε μία από 5%, φτάνοντας την άμεση και έμμεση κυριότητα του Δημοσίου στο 64%. Οι ιδιωτική μετοχές διαπραγματεύονται στο BM&F Bovespa, που αποτελεί μέρος του δείκτη Ibovespa.

## Παραπομπές


## Εξωτερικοί σύνδεσμοι
* 

Petrobras
Petrobras
Α1 Κατηγορία υδατοσφαίρισης γυναικών 2005-06

Το πρωτάθλημα Ελλάδας πόλο γυναικών για την περίοδο 2005–06 ήταν το 19ο στην ιστορία του θεσμού. Ξεκίνησε στις 17 Δεκεμβρίου 2005 με δύο αγώνες της πρώτης αγωνιστικής, και ολοκληρώθηκε στις 14 Μαΐου 2006. Διεξήχθη με τη συμμετοχή οκτώ ομάδων σε δύο φάσεις, την κανονική περίοδο και την τελική φάση, όπου οι τέσσερεις πρώτες αγωνίστηκαν σε δύο επιπλέον γύρους σε ουδέτερη έδρα. Πρωταθλήτρια αναδείχθηκε εύκολα η αήττητη Βουλιαγμένη με 18 νίκες και δύο ισοπαλίες σε είκοσι συνολικά αγώνες.

## Κανονική περίοδος
### Βαθμολογία

*Ο Ιωνικός έχει ένα μηδενισμό και μία ποινή αφαίρεσης ενός βαθμού.

### Αποτελέσματα

Χανιά-Ιωνικός 5-0 άνευ αγώνα.

## Τελική φάση
Στην τελική φάση συνέχισαν οι τέσσερεις πρώτες ομάδες, μεταφέροντας τη βαθμολογία τους από την κανονική περίοδο. Αγωνίστηκαν σε δύο γύρους που έγιναν σε ουδέτερη έδρα, στο κολυμβητήριο Ηλιούπολης. Ο α' γύρος διεξήχθη από 5 ως 7 Μαΐου και ο β' γύρος από από 12 ως 14 Μαΐου.

## Τελική κατάταξη

## Πηγές
*Τελική βαθμολογία Α' φάσης (με λάθη) Ιστότοπος sport-fm.gr.
*Έναρξη τελικής φάσης Ιστότοπος sport-fm.gr.
*Τελική βαθμολογία τελικής φάσης Ιστότοπος sport-fm.gr.

## Εξωτερικοί σύνδεσμοι
*Κολυμβητική Ομοσπονδία Ελλάδος



2005 2006
Κατηγορία:Υδατοσφαίριση το 2005
Κατηγορία:Υδατοσφαίριση το 2006
Ποδοσφαιρικός Όμιλος Παγκύπρια

Ο **Ποδοσφαιρικός Όμιλος Παγκύπρια** (ΠΟΠ) ήταν η πρώτη αμιγώς ποδοσφαιρική ομάδα της Κύπρου. Ιδρύθηκε στις 19 Φεβρουαρίου 1916 στη Λευκωσία από απόφοιτους της Αγγλικής Σχολής και καθοδηγητή τον γυμναστή Χαράλαμπο Νικολαΐδης. Ο Νικολαΐδης αποτέλεσε και πρόεδρο του ΠΟΠ. Έδρα της ομάδας ήταν η περιοχή Κουπάτι στη Λευκωσία. Το χρώμα της φανέλας του ΠΟΠ ήταν το πράσινο. Ο Ποδοσφαιρικός Όμιλος Παγκύπρια θεωρείται ως ο «πατέρας» των κυπριακών ποδοσφαιρικών σωματείων.

Ο ΠΟΠ ήταν πολύ δημοφιλής στους κατοίκους της Λευκωσίας. Το 1919 ο ΠΟΠ κατέκτησε το πρωτάθλημα που διοργανώθηκε από την Αγγλική Σχολή με τη συμμετοχή τεσσάρων ομάδων, νικώντας στον τελικό την Τουρκική Αθλητική Λέσχης με 1-0. 

Ο ΠΟΠ διαλύθηκε το Μάρτιο του 1924 εξαιτίας διαφωνιών μεταξύ των ποδοσφαιριστών του. Την τότε εποχή οι ομάδες δεν είχαν προπονητή. Την ενδεκάδα επέλεγε ο αρχαιότερος ή ο καλύτερος παίχτης της ομάδας. Μια διαμάχη ξέσπασε μεταξύ δύο ποδοσφαιριστών του ΠΟΠ για τη θέση του δεξιού κυνηγού. Οι γηραιότεροι Τηλέμαχος Γαβριηλίδης και Χριστάκης Συμεωνίδης υποστήριζαν για τη θέση αυτή ο μεν πρώτος τον Γιαννουρή και ο δεύτερος τον Αλέκο Ταβερνάρη. Η διαφωνία οδήγησε τον Τηλέμαχο Γαβριηλίδη και τους υποστηριχτές τους στην αποχώρηση από τον ΠΟΠ και στην ένταξη τους στον «Πανεργατικό Όμιλο», ο οποίος είχε ιδρυθεί το 1921 στη Λευκωσία και ήταν η ομάδα της εργατικής τάξης. Μετά την εξέλιξη αυτή μετονομάστηκε σε «Ποδοσφαιρικός Σύνδεσμος Πανεργατικός». Ο Χριστάκης Συμεωνίδης και οι υποστηριχτές του  προσχώρησαν στο νεοσύστατο σωματείο Ένωσις Νέων Τραστ, το οποίο ιδρύθηκε στις 19 Σεπτεμβρίου 1924 από μια ομάδα διαπρεπών μελών της κοινωνίας της Λευκωσίας.

## Παραπομπές


## Βιβλιογραφία
*
*

## Δείτε επίσης

* Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λευκωσίας
ΠΟΠ
Κατηγορία:Ιδρύσεις ποδοσφαιρικών ομάδων το 1916
Κριστίν Ντέιβις

Η **Κριστίν Ντέιβις** είναι Αμερικανίδα ηθοποιός.

Γεννήθηκε το 1965 στο Μπόουλντερ του Κολοράντο και αποφοίτησε από το Πανεπιστήμιο Ρούτγκερς του Νιου Τζέρσεϊ το 1987. Απέκτησε αναγνωρισιμότητα με τη συμμετοχή της στις σειρές *General Hospital* και *Στη λεωφόρο του Μελροουζ* και έγινε ευρέως γνωστή από τον ρόλο της *Σάρλοτ Γιορκ* στη σειρά *[[Sex and the City]]*. Για τον ρόλο αυτό απέσπασε δύο Βραβεία Σωματείου Ηθοποιών, το 2001 και το 2003, από κοινού με τις τρεις συμπρωταγωνίστριές της.

## Φιλμογραφία

## Προσωπική ζωή
Η Ντέιβις δεν παντρεύτηκε ποτέ, αν και είχε σχέσεις με αρκετούς άντρες, μεταξύ αυτών ο Στιβ Μάρτιν και ο Άλεκ Μπάλντουιν. Το 2011 υιοθέτησε ένα κορίτσι, την Τζέμμα.
## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Γκάρι Λη Κλαρκ Τζ.

Ο **Γκάρι Λη Κλαρκ Τζ.** (*Gary Lee Clark Jr.*, γενν. 15 Φεβρουαρίου 1984) είναι Αμερικανός μουσικός που ζει και δραστηριοποιείται στο Ώστιν του Τέξας. Ο Κλαρκ έχει εμφανιστεί επί σκηνής με διάφορους θρύλους του rock and roll και έχει δηλώσει ότι επηρεάζεται «από το blues, την jazz, την soul την country, όπως επίσης και το hip hop». Η μουσική ιδιομορφία του Κλαρκ είναι ο παραμορφωμένος ήχος της ηλεκτρικής κιθάρας του και το απαλό φωνητικό στυλ του.

## Μουσική πορεία
Ο Γκάρι Λη Κλαρκ Τζ. άρχισε να παίζει κιθάρα σε ηλικία δώδεκα ετών. Γεννήθηκε και μεγάλωσε στο Ώστιν του Τέξας, όπου συμμετείχε σε μικρές συναυλίες σε όλη την διάρκεια της εφηβείας του, έως ότου συνάντησε τον Κλίφορντ Αντόνε (Clifford Antone), ιδιοκτήτη τού ομώνυμου μουσικού κλαμπ του Ώστιν. Το *Antone's* ήταν το κλαμπ από όπου ξεκίνησαν οι Τζίμι και Στίβι Ρέι Βον, επαναπροσδιορίζοντας το μπλουζ στον χρόνο. Λίγο μετά την συνάντησή του με τον Κλίφορντ, ο Κλαρκ άρχισε να παίζει με μια σειρά από μουσικούς, συμπεριλαμβανομένου του Τζίμι Βον. Ο Βον, όπως και άλλοι στην μουσική κοινότητα του Ώστιν, βοήθησαν τον Κλαρκ στην πορεία του, διευκολύνοντας την άνοδό του στην ροκ εν ρολ σκηνή του Τέξας. Η μουσική του Κλαρκ δείχνει πώς έχουν διαμορφωθεί τα μπλουζ του περασμένου αιώνα από διαφορετικά μουσικά είδη, από το χιπ-χοπ έως την κάουντρι. Το περιοδικό *[[Rolling Stone]]* ανέφερε τον Κλαρκ  ως «Best Young Gun», τον Απρίλιο του 2011, στο τεύχος «Best of Rock». Ο Κλαρκ τραγούδησε και στο bonus track «I Want You Back» από τους Jackson 5 στο άλμπουμ *[[100 Miles from Memphis]]*.

## Δισκογραφία
### Studio albums

### Live albums

## Παραπομπές


## Εξωτερικοί σύνδεσμοι

* 
* Crossroadsguitarfestival.com 
* Review

Κατηγορία:Αμερικανοί κιθαρίστες
Κατηγορία:Αμερικανοί τραγουδιστές
Κατηγορία:Αμερικανοί ηθοποιοί κινηματογράφου
Κατηγορία:Space rock
Καπνοβιομηχανία Καρέλια

Η **Καπνοβιομηχανία Καρέλια**  είναι μία από τις παλαιότερες εταιρείες καπνού στην Ελλάδα με έδρα την Καλαμάτα. Εξάγει τα προϊόντα της σε 65 χώρες.

Ιδρύθηκε το 1888 στην Καλαμάτα από τους Γεώργιο και Ευστάθιο Καρέλια. Ο καπνός έφτανε με καΐκια στην ευρύτερη περιοχή της Μεσσηνίας. Η πρώτη «σιγαροποιητική μηχανή» έφτασε στην περιοχή το 1916 από τον Ανδρέα Καρέλια. Η πρώτη μάρκα της εταιρείας ήταν τα «Πετρόμπεης Σιγαρέτα Αφοί Καρέλια».

Εν συνεχεία, το 1934, έκαναν την εμφάνισή τους τα «Έξτρα Καρέλια». Η κλασσική μάρκα «Καρέλια Φίλτρο» εισήλθε στην αγορά το 1957. Η εταιρεία εισήλθε στο Χρηματιστήριο Αξιών Αθηνών το 1973. Τότε έκανε την εμφάνισή της και η μάρκα «Karelia Lights».

## Παραπομπές


## Εξωτερικοί σύνδεσμοι
* 

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Καρλχάιντς Στοκχάουζεν

[thumb|right|250px|Ο Καρλχάιντς Στοκχάουζεν στο [Στούντιο για την Ηλεκτρονική Μουσική του Δυτικογερμανικού Ραδιοφώνου τον Οκτώβριο του 1994.]]
Ο **Καρλχάιντς Στοκχάουζεν** (γερμαν. *Karlheinz Stockhausen* στα γερμανικά , 22 Αυγούστου 1928 — 5 Δεκεμβρίου 2007) ήταν Γερμανός συνθέτης ο οποίος θεωρείται από πολλούς κριτικούς ως ένας από τους σημαντικότερους (; ; ; ) αλλά και αμφιλεγόμενους  συνθέτες του 20ου και του 21ου αιώνα. Έχει, επίσης, χαρακτηριστεί ως «ένας από τους μεγαλύτερους οραματιστές της μουσικής του 20ου αιώνα» . Είναι γνωστός για το πρωτοπόρο έργο του στην ηλεκτρονική μουσική, στην αλεατορική μουσική και στη μουσική χωροθέτηση.

Σπούδασε στο Πανεπιστήμιο Μουσικής της Κολωνίας και στο Πανεπιστήμιο της Κολωνίας, καθώς και στο Ωδείο του Παρισιού υπό την καθοδήγηση του Ολιβιέ Μεσιάν και στο Πανεπιστήμιο της Βόννης υπό την καθοδήγηση του Βέρνερ Μέγιερ-Έπλερ. Όντας μία από τις σημαντικότερες προσωπικότητες της Σχολής του Ντάρμσταντ, οι συνθέσεις και οι θεωρίες του άσκησαν σημαντική επιρροή τόσο στην έντεχνη μουσική όσο και στην τζαζ και στη λαϊκή μουσική. Τα έργα του, τα οποία δημιουργήθηκαν μέσα σε μία περίοδο περίπου 60 χρόνων, απορρίπτουν τις παραδοσιακές δομές της μουσικής. Εκτός από έργα ηλεκτρονικής μουσικής, στο έργα του Στοκχάουζεν συμπεριλαμβάνονται και συνθέσεις για μουσικά κουτιά, σόλο όργανα, μουσική δωματίου, χωροδιακή και ορχηστρική μουσική, καθώς και επτά όπερες. Το θεωρητικό του έργο καλύπτει 10 τόμους. Έχει λάβει έναν σημαντικό αριθμό βραβείων για τις συνθέσεις, τις ηχογραφήσεις και τις παρτιτούρες που εξέδωσε ο εκδοτικός του οίκος.

Στα σημαντικότερα έργα του συμπεριλαμβάνονται, μεταξύ άλλων, η σειρά 19 συνθέσεων για πιάνο (*[[Klavierstücke (Στοκχάουζεν)|Klavierstücke]]*), το *[[Kontra-Punkte (Στοκχάουζεν)|Kontra-Punkte]]* για 10 όργανα, τα έργα ηλεκτρονικής/συγκεκριμένης μουσικής *[[Gesang der Jünglinge]]* και *[[Gruppen (Στοκχάουζεν)|Gruppen]]* για τρεις ορχήστρες, το σόλο κρουστών *[[Zyklus]]*, το *[[Kontakte (Στοκχάουζεν)|Kontakte]]*, η καντάτα *[[Momente]]*, τα έργα *[[Mikrophonie (Στοκχάουζεν)|Mikrophonie]]*, *[[Hymnen]]* και *[[Stimmung]]* για έξι τραγουδιστές, τα έργα *[[Aus den sieben Tagen]]* και *[[Mantra (Στοκχάουζεν)|Mantra]]* για δύο πιάνα και ηλεκτρονικά όργανα, τα έργα *[[Tierkreis (Στοκχάουζεν)|Tierkreis]]* και *[[Inori (Στοκχάουζεν)|Inori]]* για σολίστες και ορχήστρα και η σειρά από όπερες *[[Licht]]*.

Πέθανε στις 5 Δεκεμβρίου 2007 σε ηλικία 79 ετών, στο σπίτι του στο Κίρτεν της Γερμανίας, από ξαφνική ανακοπή καρδιάς.

## Παραπομπές


## Πηγές
* 
* 
* 
* 
* 
* 

Κατηγορία:Κλασικοί συνθέτες του 20ού αιώνα
Κατηγορία:Γερμανοί συνθέτες όπερας
Κατηγορία:Γερμανοί συνθέτες κλασικής μουσικής
Καρέλια

Το επώνυμο του **Καρέλια** μπορεί να αναφέρεται σε:

* Οικογένεια Καρέλια, ελληνική οικογένεια βιομηχάνων
* Καπνοβιομηχανία Καρέλια, ελληνική καπνοβιομηχανία
Windows NT 3.5

Τα **Windows NT 3.5** (με κωδικό όνομα **Daytona**) είναι ένα λειτουργικό σύστημα που δημιουργήθηκε από τη Microsoft και κυκλοφόρησε στις 21 Σεπτεμβρίου 1994. Είναι η δεύτερη έκδοση των Windows NT και ο διάδοχος των Windows NT 3.1. Τα Windows NT 3.5 έρχονται σε δύο εκδόσεις: *NT Workstation* and *NT Server*, οι οποίες αντικαθιστούν τις εκδόσεις *NT* και *NT Advanced Server* των Windows NT 3.1. Η έκδοση Workstation επιτρέπει μόνο 10 ταυτόχρονους πελάτες στην πρόσβαση του διακομιστή αρχείων, και δεν επιτρέπει πελάτες Mac. Τα Windows NT 3.5 διαδέχτηκαν τα Windows NT 3.51.

Ένας από τους στόχους των Windows NT 3.5 ήταν η βελτίωση της συμπεριφοράς του λειτουργικού συστήματος, για αυτό και το κωδικό του όνομα ήταν *Daytona*, κάνοντας παραπομπή στην Daytona International Speedway. Τον Ιούλιο του 1995, τα Windows NT 3.5 με Service Pack 3 αξιολογήθηκαν από την Υπηρεσία Εθνικής Ασφάλειας με το κριτήριο C2 *[[Trusted Computer System Evaluation Criteria]]*.

## Χαρακτηριστικά
Τα Windows NT 3.5 υποστηρίζουν τα Winsock και TCP/IP. Οι στοίβες των TCP/IP και IPX/SPX έχουν ξαναγραφεί. Η υποστήριξη του NetBIOS επί του TCP/IP ως επίπεδο συμβατότητας για TCP/IP παρουσιάστηκε και ως *Microsoft DHCP* και πελάτες WINS και servers DHCP και WINS.

Τα Windows NT 3.5 μπορούν να μοιράσουν αρχεία μέσω FTP και εκτυπωτές μέσω LPR. Μπορεί να δράσει ως ένας server Gopher, HTTP, και WAIS και περιέχει το Remote Access Service για πρόσβαση από απομακρυσμένα μόντεμ dial-up σε service LAN με τη χρήση SLIP ή PPP. Τα Windows NT 3.5 υποστηρίζουν επίσης την δυνατότητα χρήσης ονομάτων πάνω από 255 χαρακτήρες για αρχεία, Object Linking and Embedding και υποστήριξη για θύρες ολοκλήρωσης I/O. Το περιβάλλον του είναι παρόμοιο με αυτό των Windows for Workgroups 3, και περιέχει βελτιώσεις συμπεριφοράς του συστήματος και απαιτεί λιγότερη μνήμη από τα Windows NT 3.1.

Τα Windows NT 3.5 δεν έχουν μηχανήματα για αντάπτορες κάρτας PCMCIA, κάνοντας το έτσι ακατάλληλο για χρήση σε λάπτοπ. Τα Windows NT 3.5 αρνούνται επίσης να εγκατασταθούν σε έναν επεξεργαστή νεότερο από το πρωτότυπο Intel Pentium, κάτι το οποίο διόρθωσαν τα Windows NT 3.51.

## Παραπομπές


Κατηγορία:Windows NT
Σίδερης

Το ελληνικό επίθετο **Σίδερης** μπορεί να αναφέρεται σε κάποιο από τα παρακάτω πρόσωπα:

*Αριστοτέλης Σίδερης (1889–1975), δικηγόρος και πολιτικός
*Θωμάς Σίδερης (γενν. 1967), συγγραφέας και δημοσιογράφος
*Ζήσιμος Σίδερης (1871–1933), νομικός, συγγραφέας, μεταφραστής της Οδύσσειας

### Δείτε επίσης
* Σιδέρης (*επώνυμο*)
Σιδέρης

Το ελληνικό επίθετο **Σιδέρης** ή **Σιδέρη** μπορεί να αναφέρεται σε κάποιο από τα παρακάτω πρόσωπα:

Με το επώνυμο *Σιδέρης*:
*Γιάννης Σιδέρης (1898–1975), ιστορικός του θεάτρου και συγγραφέας
*Γιώργος Σιδέρης (γενν. 1938), ποδοσφαιριστής
*Κωνσταντίνος Σιδέρης, μακεδονομάχος
*Μιχάλης Σιδέρης, αθλητής στίβου
*Νίκος Σιδέρης (γενν. 1952), ψυχίατρος, ποιητής και συγγραφέας

Με το επώνυμο *Σιδέρη*:
*Αλόη Σιδέρη (1929–2004), εκπαιδευτικός και λογοτέχνης

### Δείτε επίσης
* Σίδερης (*επώνυμο*)
Τόγιας

Το ελληνικό επίθετο **Τόγιας** μπορεί να αναφέρεται σε κάποιο από τα παρακάτω πρόσωπα:

*Βαγγέλης Τόγιας (γενν. 1972), ποδοσφαιριστής
*Βασίλης Τόγιας (γενν. 1962), δικηγόρος και πολιτικός
*Γιώργος Τόγιας (γενν. 1960), ποδοσφαιριστής
*Γρηγόρης Τόγιας, πολιτικός
Παιδικά Χωριά SOS

Τα **Παιδικά Χωριά SOS** (ή SOS Children's Villages) είναι ανεξάρτητος, μη κυβερνητικός διεθνής οργανισμός ανάπτυξης, ο οποίος εργάζεται για να καλύψει τις ανάγκες και την προστασία των συμφερόντων και των δικαιωμάτων των παιδιών από το 1949. Ιδρύθηκε από τον Έρμαν Γκμάινερ στο Ιμστ της Αυστρίας. Σύμφωνα με τους *[[Financial Times]]*, ο κύκλος εργασιών των Παιδικών Χωριών SOS για το 2004 ήταν συνολικά 807 εκατομμύρια δολάρια και κατετάγη στην 33η θέση μεταξύ 100 παγκόσμιων ΜΚΟ για την «παγκόσμια λογοδοσία».

Ο διεθνής οργανισμός υπό τη σκέπη του οποίου βρίσκονται τα απανταχού Παιδικά Χωριά SOS, ο SOS Children's Villages International, ιδρύθηκε το 1960, έπειτα από την ίδρυση των εθνικών συνδέσμων στη Γαλλία, τη Γερμανία και την Ιταλία εκτός από τον αρχικό αυστριακό σύνδεσμο. Πάνω από εκατό εθνικές ενώσεις σε όλο τον κόσμο έχουν συσταθεί.

## Δίκτυο
Τα Παιδικά Χωριά SOS είναι παρόντα σε περισσότερες από 130 χώρες σε όλο τον κόσμο. Τα Παιδικά Χωριά SOS στις χώρες αυτές παρέχουν ενεργή υποστήριξη σε παιδιά και οικογένειες.

## Δείτε επίσης
* Παιδικά Χωριά SOS Ελλάδος

## Παραπομπές


## Εξωτερικοί σύνδεσμοι

* 

Κατηγορία:Μη κυβερνητικές οργανώσεις
Κατηγορία:Φιλανθρωπικές οργανώσεις
Ευρωπαϊκή Οδός 95

Η **Ευρωπαϊκή οδός Ε 95** είναι ένας δρόμος στην Ευρώπη,μέρος του Διεθνούς Ευρωπαϊκού οδικού δικτύου. Περίπου 2,527 χιλίομετρα μακριά, συνδέει την Αγία Πετρούπολη με Μερζιφον στην βόρεια κεντρική Τουρκία. Ανάμεσα στο βόρειο άκρο της με τη Ρωσία και τη νότιο άκρο, περνά επιπλέον, μέσα από τη Λευκορωσία και την Ουκρανία. Μεταξύ των λιμανιών της Οδησσού / Chornomorsk στις ουκρανικές ακτές και τα λιμάνια της Τουρκίας (ιδιαίτερα, Samsun) τα οχήματα απαιτούνται να διασχίσουν τη Μαύρη Θάλασσα από πλοίο σε απόσταση 731 χιλιόμετρα (περίπου 455 χλμ). Το ρωσικό ροκ συγκρότημα, Alisa έχει ένα τραγούδι που ονομάζεται "Trassa E-95"  αφιερωμένο στο δρόμο ανάμεσα σε Μόσχα και Αγία Πετρούπολη (προηγουμένως μέρος της E95, τώρα μέρος της E105).
αριστερά|μικρογραφία|Το τμήμα από την <span></span><span></span> κοντά στο Κίεβο.

## Κύριες οδούς
* : Αγία Πετρούπολη - **M20** - Νεβελ
* : Χαραδοκ - **M8** - Gomel
* : Chernihiv -  - Οδησσό
* Μαύρη Θάλασσα (δρομολόγια πλοίων)
* : Samsun - **D795** - Μερζιφον

## Αναφορές


95
95
95
95
Παιδικά Χωριά SOS Ελλάδος

Τα **Παιδικά Χωριά SOS Ελλάδος** αποτελούν τον αντίστοιχο οργανισμό των SOS Children's Villages στην Ελλάδα. Ο οργανισμός είναι ένα από τα μέλη του SOS Children’s Villages International. Πραγματοποιεί διάφορες δράσεις, όπως η συλλογή αγαθών, για την επίτευξη των στόχων του, δηλαδή της κάλυψης των αναγκών και της προστασίας των συμφερόντων και των δικαιωμάτων των παιδιών.

Ιδρύθηκε ως ειδικά αναγνωρισμένο φιλανθρωπικό σωματείο το 1974 και αποτελεί νομικό πρόσωπο ιδιωτικού δικαίου (ΝΠΙΔ). Λειτουργεί σύμφωνα με τις τέσσερις αρχές τις οποίες είχε θεσπίσει ο Χέρμαν Γκμάινερ (Hermann Gmeiner), δημιουργός της αυστριακής οργάνωσης SOS-Kinderdorf.

## Παραπομπές


## Εξωτερικοί σύνδεσμοι
* 

Κατηγορία:Μη κυβερνητικές οργανώσεις βασισμένες στην Ελλάδα
Κατηγορία:Φιλανθρωπικές οργανώσεις
Γαιοκτησία

Με τον όρο **γαιοκτησία** εννοείται η κατοχή και χρήση γης από διαφορετικούς φορείς, που αντιπροσωπεύονται από το άτομο, την οικογένεια ή το γένος, την κοινότητα, τον βασιλέα, τον αυτοκράτορα ή το ιερατείο. Το δικαίωμα της γαιοκτησίας κατά την αρχαιότητα διαφέρει από το δικαίωμα ιδιοκτησίας της γης, καθώς στην εξέλιξη του θεσμού η ατομική ιδιοκτησία της γης εμφανίστηκε κατά την νεότερη ιστορική περίοδο. Σύμφωνα με έναν άλλο ορισμό η γαιοκτησία είναι ιδιοκτησία καλλιεργήσιμης γης.

Οι δομές της γαιοκτησίας είναι περίπλοκες και ποικίλουν σε διαφορετικές χώρες. Σύμφωνα με την UNEP η Διεθνής Οργάνωση Τροφίμων και Γεωργίας ορίζει την έγγειο ιδιοκτησία ως «*σχέση, είτε νόμιμη είτε εθιμική, μεταξύ των ανθρώπων, ως ατόμων ή ομάδων, σε σχέση με τη γη. Το δίκαιο για την γαιοκτησία καθορίζει τα δικαιώματα κατοχής και χρήσης της γης για μία διακριτή κοινωνία. Οι νόμοι καθορίζουν πώς χορηγούνται δικαιώματα χρήσης, ελέγχου, και μεταβίβασης της γης, καθώς επίσης και σχετικές ευθύνες και υποχρεώσεις. Με απλούς όρους, τα συστήματα  γαιοκτησίας καθορίζουν ποιος μπορεί να χρησιμοποιήσει, ποιους πόρους για πόσο καιρό και υπό ποιες προϋποθέσεις*»

## Ιστορική εξέλιξη του θεσμού
Τα γραπτά αρχεία των πόλεων κρατών της Μεσοποταμίας υποδεικνύουν στοιχεία γαιοκτησίας. Ειδικότερα στη Βαβυλώνα εντοπίζεται ο θεσμός καθαρότερα, αλλά υπάρχουν ενδείξεις ότι παρόμοιες συνθήκες γαιοκτησίας επικρατούσαν στο Ελάμ, τη Συρία και τη Μικρά Ασία. Η κτήση των γαιών βρισκόταν καθολικά ή εν μέρει υπό το έλεγχο του κράτους ή ακριβέστερα υπό τον έλεγχο του ιερατείου της προστάτιδας θεότητας της πόλης. Καλλιεργείτο από δουλοπάροικους που πλήρωναν για την ενοικίαση της γης, αλλά δεν φορολογούνταν από το κράτος.

## Παραπομπές σημειώσεις


## Εξωτερικοί σύνδεσμοι
* Στοιχεία για την ελληνική γαιοκτησία στην μεσαιωνική Κρήτη
*

Κατηγορία:Οικονομία
Κατηγορία:Πολιτική
Α1 Κατηγορία υδατοσφαίρισης γυναικών 2010-11

Το πρωτάθλημα Ελλάδας πόλο γυναικών για την περίοδο 2010–11 ήταν το 24o στην ιστορία του θεσμού. Διεξήχθη με τη συμμετοχή οκτώ ομάδων σε δύο φάσεις, την κανονική περίοδο και τα πλέι οφ, όπου αγωνίστηκαν οι τέσσερις πρώτες ομάδες. Ο Ολυμπιακός για 4η φορά στην ιστορία του αναδείχθηκε πρωταθλητής, επικρατώντας της Βουλιαγμένης με 3–1 νίκες στους τελικούς έχοντας μειονέκτημα έδρας.

## Κανονική περίοδος
### Βαθμολογία
Το σύστημα βαθμολόγησης άλλαξε από αυτή την περίοδο. Η νικήτρια ομάδα κερδίζει πλέον τρεις βαθμούς (έναντι των δύο που ίσχυε τα προηγούμενα χρόνια), ενώ ο ένας βαθμός της ισοπαλίας και οι 0 βαθμοί για ήττα παρέμειναν ίδιοι.

*Ο Ολυμπιακός έχει ένα μηδενισμό και μία ποινή αφαίρεσης τριών βαθμών, λόγω της χρησιμοποίησης δύο ξένων στον αγώνα με τη Βουλιαγμένη (αρχικό σκορ 8–8, κατοχυρώθηκε με 0–5 στη Βουλιαγμένη).

### Αποτελέσματα
Πηγή: ΣΠΟΡ ΦΜ

## Πλέι οφ
Στα πλέι οφ προκρίθηκαν οι τέσσερις πρώτες ομάδες της κανονικής περιόδου. Οι ημιτελικές σειρές και ο μικρός τελικός κρίθηκαν στις δύο νίκες, ενώ ο μεγάλος τελικός κρίθηκε στις τρεις. Ο Ολυμπιακός επικράτησε στους τελικούς και κατέκτησε το πρωτάθλημα.

### Οι αγώνες
#### Ημιτελικοί

#### Μικροί τελικοί

#### Μεγάλοι τελικοί

## Τελική κατάταξη

## Παραπομπές


## Πηγές
*Βαθμολογία κανονικής περιόδου (πριν το μηδενισμό του Ολυμπιακού) Ιστότοπος sport-fm.gr.
*Τελική βαθμολογία κανονικής περιόδου Ιστότοπος sport-fm.gr.

## Εξωτερικοί σύνδεσμοι
*Κολυμβητική Ομοσπονδία Ελλάδος



2010 2011
Κατηγορία:Υδατοσφαίριση το 2010
Κατηγορία:Υδατοσφαίριση το 2011
NEXTV

Το **NEXTV** είναι τηλεοπτικός καναδικός πάροχος που προσφέρει υπηρεσίες ψηφιακής τηλεόρασης μέσω διαδικτύου. Ξεκίνησε το 2007 και ανήκει στην Ethnic Group, Καναδικού ραδιοτηλεοπτικού φορέα. Το NEXTV προσφέρει μια σειρά από πολυπολιτισμικά κανάλια στους συνδρομητές, μέσω του set-top box και σύνδεση μέσω διαδικτύου υψηλής ταχύτητας. Το 2012, η Ethnic Group απέκτησε άδεια από τη BDU για την ευρύτερη περιοχή του Τορόντο.

## Απαιτήσεις
Το NEXTV παραδίδει βίντεο και ήχο στο σπίτι του συνδρομητή, χρησιμοποιώντας την υπάρχουσα σύνδεση internet υψηλής ταχύτητας. Για να λάβουν τις υπηρεσίες που προσφέρονται από το NEXTV, οι καταναλωτές απαιτούν υψηλής ταχύτητας Internet με ταχύτητα τουλάχιστον 5.0 Mbit/s και ένα set-top box τα οποία μπορούν να αγοραστούν στα τοπικά καταστήματα.

## Διαθεσιμότητα
Το NEXTV είναι προς το παρόν διαθέσιμο για τους συνδρομητές του Καναδά και των Ηνωμένων Πολιτειών.

## Πακέτα καναλιών
Το NEXTV προσφέρει σήμερα πάνω από 40 κανάλια από την Ευρώπη, Ασία και Βόρεια Αμερική. Επί του παρόντος προσφέρει πακέτα που μπορούν να ικανοποιήσουν τις ακόλουθες εθνικές ομάδες:
* **Αγγλικά**: (Al Jazeera English, Fox News, Press TV και RT)
* **Φιλιπινέζικα**: (Aksyon TV International, Filipino TV και Kapatid TV5)
* **Γερμανικά**: (EuroNews, German Kino Plus, ProSiebenSat.1 Welt, SchlagerTV και Radio Herz)
* **Ουγγρικά**: (ATV, Duna World, Echo TV, Hír TV και M4 Sport)
* **Πορτογαλικά**: (PFC Internacional, Record Internacional, RTP Internacional, TV Globo Internacional και TVI Internacional)
* **Ρωσικά**: (RTVi, RTR Planeta, AMEDIA 2, Russian Illuzion, Nashe Kino, CTC International, TVCi, TV Rain και Detskiy)
* **Πακέτο Zee**: (Zee TV Καναδά, Zee Cinema και Zing)

## Πηγές
* The face of ethnic media (Συνέντευξη με τον Slava Levin -ECG & NEXTV)
* OTT A Major Challenge to Satellite, Ethnic Channels Group Says (Συνέντευξη με τον Slava Levin - Ιδρυτής και σύμβουλος της Ethnic Group)
* New Sports Channel Wants to Play in Canada

## Δείτε επίσης
* IPTV
* Ethnic Group

## Επίσημη ιστοσελίδα
* 

Κατηγορία:Διαδικτυακή τηλεόραση
Σιταροχώραφο με Κοράκια

Το **Σιταροχώραφο με Κοράκια** είναι έργο ζωγραφικής του 1890 του Βίνσεντ βαν Γκογκ. Είναι κοινά αποδεκτό πως αυτός ήταν ο τελευταίος πίνακας του Βαν Γκογκ. Ωστόσο, υπάρχουν ιστορικοί τέχνης που είναι αβέβαιοι ως προς το ποιος πίνακας είναι το τελευταίο του έργο, καθώς δεν υπάρχουν σαφή ιστορικά αρχεία. Υπάρχουν αναφορές από τα γράμματα του πως το "Σιταροχώραφο με Κοράκια" ολοκληρώθηκε κατά τις 10 Ιουλίου και προηγείται των έργων "Δημαρχείο στην Ωβέρ" στις 14 Ιουλίου 1890 και του πίνακα "Κήπος του Ντωμπινύ". Επιπλέον, ο Γιάν Χούλσκερ επισημαίνει ότι ο πίνακας με τη συγκομιδή σιταριού, Field with Stacks of Wheat (F771), πρέπει να είναι μεταγενέστερος.

## Προέλευση
Το *Σιταροχώραφο με Κοράκια* του Μουσείου Βαν Γκογκ ζωγραφίστηκε τον Ιούλιο του 1890 τις τελευταίες εβδομάδες της ζωής του Βαν Γκογκ. Πολλοί έχουν υποστηρίξει πως πρόκειται για τον τελευταίο πίνακά του, ενώ είναι επίσης πιθανόν ο πίνακας Ρίζες Δέντρων ή ο Κήπος του Ντωμπινύ να είναι οι τελευταίοι του.

To *Σιταροχώραφο με Κοράκια* έγινε σε διπλό τετράγωνο καμβά και απεικονίζει έναν δραματικό, συννεφιασμένο ουρανό γεμάτο κοράκια πάνω από ένα χωράφι με σιτάρι. Η αίσθηση της απομόνωσης ενισχύεται από ένα κεντρικό μονοπάτι που οδηγεί στο πουθενά και από την αβέβαιη κατεύθυνση της πτήσης των κορακιών. Το χωράφι με το σιτάρι είναι ανεμοδαρμένο και γεμίζει τα δύο τρίτα του καμβά. Ο Τζουλς Μισελέτ, ένας από τους αγαπημένους συγγραφείς του Βαν Γκογκ, έγραψε για τα κοράκια: «Έχουν ενδιαφέρον για τα πάντα και παρατηρούν τα πάντα. Οι αρχαίοι που έζησαν πολύ περισσότερο από εμάς μέσα και με τη φύση, βρήκαν ότι θα επωφελούνταν πολύ, στα εκατό σκοτεινά πράγματα όπου η ανθρώπινη εμπειρία δεν έχει προσφέρει ακόμα κανένα φως, από τις κατευθύνσεις που είναι τόσο συνετές και σοφές σε ένα πουλί.»

Η Καθλίν Έρικσον βρίσκει τον πίνακα ένα μέσο έκφρασης τόσο της θλίψης όσο και μια αίσθηση της ζωής του που φτάνει στο τέλος της. Τα κοράκια χρησιμοποιούνται από τον Βαν Γκογκ ως σύμβολο του θανάτου και της αναγέννησης ή της ανάστασης. Ο δρόμος, σε σχέση με την αντίθεση χρωμάτων του κόκκινου και του πράσινου, λέγεται από την Έρικσον πως είναι μια αλληγορία για ένα κήρυγμα που έδωσε βασισμένο στο βιβλίο *[[Η πορεία του Προσκυνητή|Η Πορεία του Προσκυνητή]]* του Τζον Μπάνιαν, όπου ο προσκυνητής είναι θλιμμένος που ο δρόμος είναι τόσο μακρύς, αλλά χαρούμενος γιατί τον περιμένει η Αιώνια Πόλη στο τέλος του ταξιδιού του.

## Δείτε ακόμα
* Για όλους πίνακες του Βαν Γκογκ με σιταροχώραφα δείτε *[[Σιταροχώραφα (σειρά έργων του Βαν Γκογκ)]]*.
## Παραπομπές


## Περαιτέρω ανάγνωση
*Erickson, Kathleen Powers. *At Eternity's Gate: The Spiritual Vision of Vincent van Gogh*, 1998. ISBN 0-8028-4978-4
*

Κατηγορία:Έργα ζωγραφικής του Βίνσεντ βαν Γκογκ
Εθνική Οδός 111 (Ελλάδα, προπολεμική χρήση)

:*Για άλλες χρήσεις της αρίθμησης υπ. αρ. «111» ως ονομασία εθνικών οδών, δείτε: [[Εθνική Οδός 111]]*

Η ονομασία «**111**» είναι προπολεμική κωδικοποίηση και αναφέρεται στον οδικό άξονα της Ελλάδας που ενώνει την Πάτρα με την Τρίπολη. Σε όλο το μέρος του περνάει από την βόρεια και κεντρική Πελοπόννησο και πιο συγκεκριμένα τους νομούς Αχαΐας, Ηλείας και Αρκαδίας. 

Η «111» κατασκευάστηκε το 1922.

## Περί ονομασίας
Το παράδοξο με αυτόν τον άξονα είναι ότι η αρίθμηση Ε.Ο. 111 δεν προκύπτει από την απόφαση του 1963 αλλά είναι προπολεμική. Συγκεκριμένα, στα *Τεχνικά Χρονικά* του 1934 αναφέρεται οδός με αύξοντα αριθμό 111 και ονομασία «Πατρών - Τριπόλεως» στον οποίο γίνονταν ή επρόκειτο να γίνουν έργα στα τμήματα: α) από χάνι Μπαλάση προς Δίβρην και β) γέφυρα Τριποτάμου, όπως δηλώνεται χαρακτηριστικά στη σχετική καταχώριση. 

Μετά από την απόφαση του 1963 ο δρόμος αυτός αποκαλείται ως Ε.Ο. 33. Ωστόσο οι ντόπιοι κάτοικοι της ευρείας αυτής περιοχής, και όχι μόνο, εξακολουθούν να αποκαλούν ακόμη και σήμερα την συγκεκριμένη εθνική οδό ως «**111**», και συγκεκριμένα όλη την σημερινή Εθνική Οδό 33.

## Διαδρομή

Η εθνική οδός διέρχεται από:
* Οβρυά
* Καλλιθέα
* Κάμπος της περιοχής Φαρρών
* Κομποβούνι
* Οροπέδιο της περιοχής Βουντούχλας
* Αγία Τριάδα
* Δρυοδάσος της Κάπελης
* Λάμπεια (Δίβρη)
* Κοιλάδα των Τριποτάμων-Παγκρατίου
* Νταρέικος Κάμπος

## Δείτε επίσης
* Εθνική Οδός 33 (Ελλάδα)

## Παραπομπές


## Πηγές
* «Η οδοποιΐα εν Ελλάδι», *Τεχνικά Χρονικά. Επίσημον όργανον του Τεχνικού Επιμελητηρίου της Ελλάδος*, Έτος Γ΄/VI, αριθμ. 67,68,69 (1 Οκτωβρίου-1 Νοεμβρίου 1934), σελ. 946-991. Ανακτήθηκε: 23/10/2016. (αρχείο pdf)

## Εξωτερικοί σύνδεσμοι
* Πάτρα-Δίβρη-Τρίπολη. κείμενο: Τάκης Τσονάκας. odosarkadias.gr. 29/03/2016. Ανακτήθηκε: 08/09/2016.

Κατηγορία:Δρόμοι στη Δυτική Ελλάδα
Κατηγορία:Ιστορία της Αχαΐας
Κατηγορία:Ιστορία της Ηλείας
Κατάλογος έργων του Πωλ Γκωγκέν

Η σελίδα αυτή αποτελεί εικονογραφημένο κατάλογο έργων ζωγραφικής του Πωλ Γκωγκέν (ορθή γραφή: Πολ Γκογκέν,), με χρονολογική σειρά και σύμφωνα με τις περιόδους δημιουργίας του καλλιτέχνη. Στην δεύτερη στήλη αναγράφεται ο αριθμός του έργου στους πλήρεις καταλόγους των Wildenstein (W [έκδοση 1964/έκδοση 2001]) και Sugana. (βλ. Βιβλιογραφία).

## 1871-1886 Πρώτα χρόνια

## 1886-1887 Βρετάνη 1, Μαρτινίκα

## 1888 Βρετάνη 2, Αρλ

## 1889-1890 Παρίσι, Βρετάνη 3 (Le Pouldu)

## 1891-1893 Ταϊτή 1

## 1893-1895 Παρίσι, Βρετάνη 4

## 1895-1901 Παρίσι, Ταϊτή 2

## 1901-1903 Hiva Oa

## Σημειώσεις


## Παραπομπές


## Βιβλιογραφία
* Wildenstein, Georges (1964). (Editores Daniel Wildenstein y Raymond Cogniat), ed. Gauguin. I. Catalogue. París: Les Beaux-Arts.
* Sugana, Gabriele Mandel (1988). La obra pictórica de Gauguin. Barcelona: Planeta. ISBN 84-320-2863-0. «Citando la carta dirigida a Emmanuel Bibesco.»
* Walther, Ingo F (1989). Paul Gauguin, 1848-1903. Colònia: Benedikt Taschen. ISBN 3-8228-0218-2.
* Bodelsen, Merete (gener 1966). «Review: The Wildenstein-Cogniat Gauguin Catalogue» (accés restringit). The Burlington Magazine (Londres) 108 (núm. 754). ISSN 0007-6287. Consultado el 10 de junio de 2009.
* Richardson, John (2001). The Sorcerer's Apprentice: Picasso, Provence, and Douglas Cooper (en inglés). Chicago: University of Chicago Press. p. 37-38. ISBN 978-0-226-71245-1. Consultado el 10 de junio de 2010.
* Danielsson, Bengt (abril de 1967). «Gauguin's Tahitian Titles» (accés restringit). The Burlington Magazine (Londres) 109 (núm. 769). ISSN 0007-6287. Consultado el 7 desembre 2009.

 
Κατηγορία:Κατάλογοι έργων τέχνης
Ρόμπερτ Γκιγιόμ

Ο **Ρόμπερτ Γκιγιόμ** (αγγλικά: *Robert Guillaume*, 30 Νοεμβρίου 1927 – 24 Οκτωβρίου 2017) ήταν Αμερικανός ηθοποιός της τηλεόρασης και του θεάτρου. Ιδιαίτερα γνωστός έγινε με την τηλεοπτική σειρά *[[Soap (τηλεοπτική σειρά)|Soap]]*, ως Benson, αλλά και με το spin-off αυτής *[[Benson (τηλεοπτική σειρά)|Benson]]*. Γνωστός επίσης ήταν και για τον ρόλο του στην ταινία της Disney, *[[Ο Βασιλιάς των Λιονταριών]]* (1994), ως Rafiki, ρόλος που του χάρισε ένα Βραβείο Grammy. Η καριέρα του ξεπέρασε τις 5 δεκαετίας, όμως την περισσότερη από αυτή την πέρασε στο θέατρο. Μάλιστα, είχε προταθεί και για ένα βραβείο Tony. Παρόλα αυτά, κέρδισε δύο φορές το Βραβείο Emmy, για τις προαναφερθείσες σειρές. Τέλος, τιμήθηκε και με αστέρι στη Λεωφόρο της Δόξας του Χόλιγουντ, για την προσφορά του στην τηλεόραση.

Ο Ρόμπερτ Γκιγιόμ πέθανε στο σπίτι του στο Λος Άντζελες από καρκίνο του προστάτη σε ηλικία 89 ετών.
## Παραπομπές


## Εξωτερικοί σύνδεσμοι

* 
* 
* 
* St. Louis Walk of Fame
* Robert Guillaume's oral history video excerpts at The National Visionary Leadership Project

Κατηγορία:Αμερικανοί ηθοποιοί θεάτρου
Κατηγορία:Βραβευμένοι με Grammy
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Παγκύπριο πρωτάθλημα ποδοσφαίρου γυναικών 2015-16

Το **Παγκύπριο πρωτάθλημα ποδοσφαίρου γυναικών 2015-16** αποτέλεσε το 18ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 8η φορά στην ιστορία της.

## Σύστημα διεξαγωγής
Στο παγκύπριο πρωτάθλημα ποδοσφαίρου γυναικών 2015-16 συμμετείχαν 8 ομάδες.

Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ Γυναικών 2016-17. 

## Αλλαγές σε σχέση με την προηγούμενη περίοδο
Σε σχέση με το πρωτάθλημα Παγκύπριο πρωτάθλημα 2014-15, στο πρωτάθλημα της περιόδου 2015-16 δεν συμμετείχε η Pascal-Λήδρα.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η βαθμολογία του πρωταθλήματος ήταν:

Πηγή: Πρωτάθλημα Γυναικών 15/16

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

1Ο διακοπέντας αγώνας Apollon Ladies - Δάφνη Τρούλλων κατακυρώθηκε με τέρματα 7-0 υπέρ της Apollon Ladies, κατόπιν απόφασης της Δικαστικής Επιτροπής της ΚΟΠ. 

Πηγή:  Πρωτάθλημα Γυναικών 15/16

## Παραπομπές


## Δείτε ακόμη

* Α΄ κατηγορία ποδοσφαίρου ανδρών Κύπρου 2015-16
* Κύπελλο Κύπρου ποδοσφαίρου γυναικών 2015-16

Κατηγορία:Παγκύπριο πρωτάθλημα ποδοσφαίρου γυναικών
Κατηγορία:Εγχώρια ποδοσφαιρικά πρωταθλήματα 2015–2016
Κύπελλο Κύπρου ποδοσφαίρου γυναικών 2015-16

Το **Κύπελλο Κύπρου 2015-16** ήταν η 12η έκδοση του Κυπέλλου Κύπρου. Νικήτρια ήταν η Apollon Ladies για 8η φορά στην ιστορία της.

## Σύστημα διεξαγωγής
Στο κύπελλο Κύπρου 2015-16 συμμετείχαν οι 8 ομάδες του πρωταθλήματος Παγκυπρίου πρωταθλήματος ποδοσφαίρου γυναικών.

Διεξήχθη σε 3 γύρους. Στην προημιτελική και στην ημιτελικά φάση έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.

Ο τελικός ήταν μονός και διεξήχθη σε ουδέτερο στάδιο.

## Προημιτελικά
Οι αγώνες της προημιτελικής φάσης έγιναν στις 21 Φεβρουαρίου 2016.



## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.




## Τελικός
Στον τελικό προκρίθηκαν η Apollon Ladies και η Λευκοθέα Λατσιών. Ο τελικός διεξήχθη στις 27 Μαρτίου 2016 στο Σταδίο Αντώνης Παπαδόπουλος στη Λάρνακα. Νικήτρια ήταν η Apollon Ladies με σκορ 5-1.

## Παραπομπές


## Πηγές
*

## Δείτε επίσης

* Κύπελλο Κύπρου (ποδόσφαιρο γυναικών)
* Κύπελλο Κύπρου ποδοσφαίρου ανδρών 2015-16
* Παγκύπριο πρωτάθλημα ποδοσφαίρου γυναικών 2015-16

Κατηγορία:Εγχώρια ποδοσφαιρικά κύπελλα 2015-2016
Κατηγορία:Κύπελλο Κύπρου (ποδόσφαιρο γυναικών)
Clearaudio Electronic

Η **Clear Audio Electronic GmbH** είναι γερμανική εταιρεία κατασκευής προϊόντων audio υψηλής πιστότητας. Ιδρύθηκε το 1978, με κύρια δραστηριότητα τα πικάπ δίσκων βινυλίου και τα σχετιζόμενα με αυτά προϊόντα, όπως π.χ. κεφαλές ανάγνωσης και βραχίονες. Ένα χαρακτηριστικό αναγνώρισης των προϊόντων της εταιρείας είναι τα διαφανή ακρυλικά τμήματα. Τα πιο ακριβά μοντέλα είναι εξοπλισμένα με βραχίονες παράλληλης μετατόπισης.

## Προϊόντα
* Αναλογικά πικάπ
* Βραχίονες ακτινικούς και παράλληλης μετατόπισης (TT2, TT3, TT5)
* Κεφαλές ανάγνωσης
* Ενισχυτές audio
* Kαλώδια
* Πλυντήρια καθαρισμού δίσκων βινυλίου (Smart Matrix, κτλ)

## Δείτε επίσης
* Κατάλογος κατασκευαστών αναλογικών πικάπ

## Eξωτερικοί δεσμοί
* Clearaudio Main Website
* Clearaudio's Music Shop Site

Κατηγορία:Συσκευές αναπαραγωγής ήχου
Α1 Κατηγορία υδατοσφαίρισης ανδρών 2016-2017

To πρωτάθλημα Α1 πόλο ανδρών της περιόδου 2016-17, είναι το 31ο στην ιστορία της Α1 κατηγορίας. Το πρωτάθλημα διεξήχθη σε δύο φάσεις με τη συμμετοχή δώδεκα ομάδων. Η πρώτη φάση είναι η κανονική περίοδος όπου οι ομάδες αγωνίζονται σε δύο γύρους. Στη δεύτερη φάση, οι έξι πρώτες ομάδες της βαθμολογίας αγωνίστηκαν στα πλέι οφ για την ανάδειξη του πρωταθλητή συλλόγου, οι τέσσερις τελευταίες (9-12) αγωνίστηκαν στα πλέι άουτ για την αποφυγή του υποβιβασμού, ενώ οι ομάδες που κατέλαβαν τις θέσεις 7 και 8 παρέμειναν στην Α1 χωρίς περαιτέρω αγωνιστικές υποχρεώσεις. Πρωταθλητής αναδείχθηκε για 5η συνεχόμενη χρονιά και 31η στην ιστορία του, ο Ολυμπιακός Πειραιώς, επικρατώντας με 3-0 νίκες του Ν.Ο. Βουλιαγμένης στους τελικούς. Υποβιβάστηκαν στην Α2 ο ΝΟ Πατρών και ο ΝΟ Καλαμακίου.

## Κανονική περίοδος
### Βαθμολογία

### Αποτελέσματα

## Πλέι οφ
Στα πλέι οφ προκρίθηκαν οι έξι πρώτες ομάδες της κανονικής περιόδου. Οι ομάδες των θέσεων 3-6 ξεκίνησαν από τα προημιτελικά, ενώ οι δύο πρώτες προκρίθηκαν απευθείας στα ημιτελικά.

Το πανόραμα των πλέι οφ:

### Προημιτελικοί

### Ημιτελικοί

### Θέσεις 5-6
Για τις θέσεις 5-6 έγινε ένας μονός αγώνας ανάμεσα σε Παναθηναϊκό και Παλαιό Φάληρο στην έδρα του πρώτου. Το Παλαιό Φάληρο κέρδισε και κατέκτησε την 5η θέση, ενώ ο Παναθηναϊκός κατετάγη 6ος.

### Τελικοί

#### Μικρός τελικός

#### Μεγάλος τελικός

## Πλέι άουτ
Στα πλέι άουτ μετείχαν οι τέσσερις τελευταίες ομάδες της βαθμολογίας μεταφέροντας τα αποτελέσματα της κανονικής περιόδου. Ο Πανιώνιος έχοντας απέναντι στο ΝΟ Πατρών το προβάδισμα με 1–0 νίκες απ' την κανονική περίοδο, πέτυχε 2 νίκες ακόμα και παρέμεινε στην κατηγορία όπως και η Χίος, η οποία προηγείτο με 2–0 νίκες επί του Καλαμακίου, το οποίο δήλωσε αδυναμία να μεταβεί στη Χίο για τον αγώνα, έχασε με 5–0 στα χαρτιά το παιχνίδι και υποβιβάστηκε και αυτό στην Α2 μαζί με τους Πατρινούς. Στη συνέχεια έγινε ένας μονός αγώνας για τις θέσεις 9–10 για να ολοκληρωθεί η τελική κατάταξη. Ο Πανιώνιος κέρδισε στα πέναλτι τον Νο Χίου με 16–15 (κ.δ. 9–9) και κατέλαβε την 9η θέση.

2016 2017
Κατηγορία:Υδατοσφαίριση το 2016
Κατηγορία:Υδατοσφαίριση το 2017
Κωνσταντίνος Φωτιάδης (ηγεμόνας Σάμου)

Ο **Κωνσταντίνος Φωτιάδης** ήταν ηγεμόνας της Σάμου από το 1874 ως το 1879.

Ήταν Φαναριώτης και διαδέχθηκε τον Κωνσταντίνο Αδοσίδη στη διοίκηση της Σάμου το 1874, όπου έμεινε για πέντε έτη.

Το 1879 παύθηκε και ο Κωνσταντίνος Αδοσίδης επέστρεψε στην ηγεμονία της νήσου.

Κατηγορία:Ηγεμόνες Σάμου
Γιόχαν Φρίντριχ Χέρμπαρτ

Ο **Γιόχαν Φρίντριχ Χέρμπαρτ** (*Johann Friedrich Herbart*, 4 Μαΐου 1776 - 4 Αυγούστου 1841) ήταν Γερμανός φιλόσοφος, ψυχολόγος και ιδρυτής της παιδαγωγικής ως επιστήμης.

Ο Χέρμπαρτ θεωρείται μεταξύ των μετα-καντιανών φιλοσόφων ως επί το πλείστον ως ο μεγαλύτερος αντίπαλος του Γκέοργκ Βίλχελμ Φρήντριχ Χέγκελ -ιδίως σε σχέση με την αισθητική.
## Η ζωή του
Ο Χέρμπαρτ γεννήθηκε στις 4 Μαΐου του 1776 στο Όλντενμπουργκ, στην Κάτω Σαξονία. Μαθητής του Γιόχαν Γκότλιμπ Φίχτε και του Φρίντριχ Σίλερ στην Ιένα, το 1802 άρχισε τη σταδιοδρομία του ως πανεπιστημιακός καθηγητής στο Γκέτινγκεν, όπου έμεινε έως τον θάνατό του το 1841.

Ο Γιόχαν Φρίντριχ Χέρμπαρτ έδωσε έμφαση στις κοινωνικές αρετές και στην ανάπτυξη ενός πλήρους κύκλου ανθρωπιστικών και ιστορικών ενδιαφερόντων, και υποστήριξε πως η παιδεία θα πρέπει να ενεργοποιεί τους ανθρώπους προς την επίτευξη της αρετής, δηλαδή της εσωτερικής ελευθερίας. Θεμελίωσε και συστηματοποίησε την επιστήμη της αγωγής. Θεωρείται ο πατέρας του "ψυχολογισμού" στη φιλοσοφία.
## Παραπομπές


Κατηγορία:Γερμανοί φιλόσοφοι
Κατηγορία:Φιλόσοφοι του 19ου αιώνα
Κατηγορία:Φιλόσοφοι της τέχνης
Α1 Κατηγορία υδατοσφαίρισης γυναικών 2016-17

Το πρωτάθλημα Ελλάδας πόλο γυναικών για την περίοδο 2016–17 είναι το 30ο στην ιστορία του θεσμού. Διεξήχθη με τη συμμετοχή οκτώ ομάδων αλλά με νέο σύστημα. Στην Α' φάση οι ομάδες χωρίστηκαν σε 2 ομίλους, όπου στον 1ο συμμετείχαν οι 4 πρώτες ομάδες της περυσινής περιόδου και στον 2ο οι άλλες 4. Η πρώτη φάση ξεκίνησε στις 22 Οκτωβρίου και τελείωσε στις 7 Ιανουαρίου 2017. Η δεύτερη φάση ξεκίνησε στις 28 Ιανουαρίου και ολοκληρώθηκε στις 12 Φεβρουαρίου. Η τρίτη φάση όπου πάλι συγκροτήθηκαν νέοι όμιλοι με βάση την κατάταξη της Β΄ φάσης, ξεκίνησε στις 18 Φεβρουαρίου και ολοκληρώθηκε στις 5 Απριλίου. Οι 4 ομάδες που "επιβίωσαν" απ' αυτό το σύστημα, με το τέλος της τρίτης φάσης, συγκρότησαν και την τετράδα των πλει-οφ του πρωταθλήματος που άρχισαν στις 20 Απριλίου και ολοκληρώθηκαν στις 13 Μαΐου με την ανάδειξη του πρωταθλητή, ο οποίος ήταν ο Ολυμπιακός Πειραιώς για 8η φορά στην ιστορία του, επικρατώντας στην σειρά των τελικών με 3-2 του Ν.Ο. Βουλιαγμένης, ανατρέποντας το 0-2 που είχε προηγηθεί η ομάδα των Νοτίων Προαστίων. 

## Α' φάση
### Α' όμιλος

### Β' όμιλος

## Β' φάση
### Γ' όμιλος
Στο Γ' όμιλο μετείχαν οι δύο πρώτες ομάδες του Α' ομίλου, και αγωνίστηκαν στις δύο νίκες. Και οι δύο ομάδες συνέχισαν στον Στ' όμιλο.

### Δ' όμιλος
Αγωνίστηκαν οι δύο τελευταίες ομάδες του Α' ομίλου και οι δύο πρώτες του Β' ομίλου. Οι δύο πρώτες προκρίθηκαν στον Στ' όμιλο, ενώ οι δύο τελευταίες στον Ζ' όμιλο.

### Ε' όμιλος
Στον Ε' όμιλο μετείχαν οι δύο τελευταίες ομάδες του Β' ομίλου, και αγωνίστηκαν στις δύο νίκες. Και οι δύο ομάδες συνεχίσαν στον Ζ' όμιλο.

## Γ' φάση
### Στ' όμιλος
Οι ομάδες ξεκίνησαν με μπόνους βαθμών: 1η Γ' ομίλου: 6 βαθμοί, 2η Γ' ομίλου: 3 βαθμοί, 1η Δ' ομίλου: 1 βαθμός, 2η Δ' ομίλου: 0 βαθμοί. Όλες οι ομάδες συνέχισαν στα πλέι οφ.

### Ζ' όμιλος
Οι ομάδες ξεκίνησαν με μπόνους βαθμών: 3η Δ' ομίλου: 6 βαθμοί, 4η Δ' ομίλου: 3 βαθμοί, 1η Ε' ομίλου: 1 βαθμός, 2η Ε' ομίλου: 0 βαθμοί.

## Πλέι άουτ
Μετείχαν οι 2 τελευταίες ομάδες του Ζ' ομίλου και αγωνίστηκαν στις 2 νίκες. Ο Τρίτων Αμαρουσίου με 2-1 παρέμεινε στην κατηγορία και υποβιβάστηκε στην Α2 ο Ηλυσιακός.

## Πλέι οφ
Συμμετείχαν οι ομάδες του Στ' ομίλου. Οι ημιτελικοί και ο μικρός τελικός κρίθηκαν στις 2 νίκες, ενώ ο μεγάλος τελικός στις 3.

Το πανόραμα των πλέι οφ:

### Ημιτελικοί

### Μικρός τελικός

### Μεγάλος τελικός

## Τελική κατάταξη

## Παραπομπές


## Εξωτερικοί σύνδεσμοι - Πηγές
* Κολυμβητική Ομοσπονδία Ελλάδας - Υδατοσφαίριση koe.org.gr
*  koe.org.gr
*  koe.org.gr
*  koe.org.gr
*  koe.org.gr
* Ειδική Προκήρυξη πρωταθλήματος Α1 Γυναικών 2016-27 koe.org.gr

2016 2017
Κατηγορία:Υδατοσφαίριση το 2016
Κατηγορία:Υδατοσφαίριση το 2017